
PROOEMIVU MN. 


S AEP E equidem jam ante, quum hac 

de re attentius cogitare coepiſſem, mi- 
ratus ſum, ſed nec mirari fortaſſe deſi- 
nam, quid cauſae ſit, cur quum Grae- 
cia omnis eidem coelo ſubjecta ſit; 
quum etiam Graeci omnes eodem modo 
inſtituantur; non omnes tamen nſdem 
moribus utamur. ego ſiquidem, mi Po- 
lycles, quum a multo tempore hominum 
naturas eſſem contemplatus (quippe qui 
annos nonaginta novem jam vixerim: 
et cum multis, atque omnis generis na- 
turaeque hominibus ſim verſatus) quum, 
inquam, diligentia magna et probos ſimul 
et improbos homines conſideraſſem, at- 
que inter ſe comparaſſem, faciendum 

duxi, ut quae fit vitae degendae utro- 
rumque ratio, hoc ſcripto complecterer. 
exponam autem tibi generatim, cum om. 
nes morum ſpecies quibus illi ſunt prae- 
diti, tum quis ſit illorum vitae quotidia- 
nac modus. hberos enim noſtros, mi Poly- 
cles, fore meliores exiſtimo, fi monumen- 
ta ipſis hujuſcemodi reliquerimus, quae 
fibi pro exemplo proponentes, optime 
moratos quoſque ſint electuri, quibuſcum 
verſentur et conſueſcant, ut in viros tan- 
dem mihilo illis deteriores evadant. ſed 


jam ad rem ipſam me accingam. tuum 


erit, ad ea quae dicam, animum adverte- 
re, et an recte dicam pernoſcere. igitur, 
miſſis praefationibus, et iis quae multa 
poterant de re afferri, initium dicendi fa- 


ciam ab illis qui cavillationem amplexi 


ſunt, vitiumgue ipſum primo definiam: 
deinde cavillatorem hominem deſcribam 
gualis-fit, et qui ejus mores. poſtea vero 
alias quoque animi affectiones generatim, 
vt ante diximus, explicare conabimyr. 

I. DE CAVILLATIONE. 


CAVILLATTIO igitur, fi quis rudi 
definitione complect velit, eſt cum facto- 
rum tum dictorum in deterius fictio. ho 
autem cavillator talis eſt, qui ad inimicos 
ſuos adeat, quaſi alloqui eos velit, non am- 
plius odiſſe: quique illos quibus clam ſtruit 
inſidias, praeſentes laudet, et, ſi victi fue- 
rint, eorum vicem doleat. ſi quis ipſi male- 
dicat, ei ignoſcit, jactaque in ſe convitia ne- 
gligit; cum ĩis etiam, qui quod injuriam ab 
ipſo paſſi ſint, quiritant, blande benigneque 
loquitur. eos, qui ipſum confeſtim conven- 
tum velint, jubebit redire iterum. quicquid 
agit, clam id habet, et ſe adhuc deliberare 
dicit. idem ſe modo adveniſſe fingit: aut ſub 
veſperam veniſſe, et e via languere. pecuni- 
am mutuo rogantibus, aut eranum ab ipſo 
exigentibus; Nihil vendo, inquit: econtra- 
rio quum nihil vendit, tum vendere ſe affir- 
mabit.quum quid audiverit, videri volet a- 
nimum non advertiſſe. quum quid viderit, 
| F 4 

negabit vidiſſe. pactus aliquid, negabit ſe 
meminiſſe. de aliis dicit ſe cogitaturam, a- 
lia neſcire, mirari alia: de quibuſdam ſe 
quoque jam ante ſimiliter cogitaſſe. deni- 
que frequens omnino in ejus ore hujuſmo- 
di eſt oratio, Non credo: Non puto: Obſtu- 


peſco. ſeſe etiam alium fuiſſe dicet. item, 


Atqui non haec erat ipſius apud me oratio. 
Res mihi videtur mira, et fidem omnem ſu- 


perare: Quaere alium cui iſta narres: Tibi- 


ne credam, an illius damnem ſidem, neſcio. 


at tu cave ſis vocibus iſtiuſmodi et invo- 


lucris ſimulationum et recantatis dictis 
credas: qua re deterior nulla queat reperiri. 
enimvero mores hujuſmodi hominum, 
non ſimplicium ſed inſidioſorum, magis 
quam viperas fugere debemus. 


II. DE ADULATIONE, 


ADULATIONEM vero putet aliquis 
eſſe turpem vitae quotidianae conſuetudi- 
nem, ſed quae adulatori conducat. adulator 
zutem is eſt, qui, ſi cum aliquo ambulet, 


eiu ” TO” ted oo. r me RE © RR” ER V\J 


"a. — \ —— \ —— m—— ” _— WY » ann 


CHARACTERES. 89 


ei dicat, Viden' ut omnes in te oculos con- 
vertunt? Fit hoc nemini ex omnibus civi- 
bus praeterquam tibi. Heri in porticu mag- 
num bonae exiſtimationis tuae fructum ca- 
piebas. nam quum homines ibi plus quam 
triginta ſederent, ſermoque incidiſſet, Ec- 
quis civium eſſet optimus? et orſos ab ipſo, 
et in ejuſdem nomen ſimul omnes recidiſſe. 
haec ille loquitur, aliaque his ſimilia. idem 
ex illius veſtimentis cui aſſentatur, floccos 
ſolet eximere. quod ſi qua vel palea vel fe- 
ſtuca a vento acta illius capillamento adhae- 
ſerit, tollit adulator; et fimul renidens, En, 
inquit, quia biduo hoc ego te non vidi, ut 
canitie barba tibi eſt referta; atqui tu ſane, 
qui id aetatis homo ſis, habes, ut ſi quis a- 
lius, capillos nigros. jam ſi aliquid dicat U- 
le, hic vero adulator filentium omnibus im- 
perare, in os laudare, dicenti voce geſtuque 
applaudere, et ubi ſinem dicendi fecerit, 
Dictum bene! acclamare. quod ſi quem Ille 
fale ahquo perſtrinxerit, eundem iſte acer- 
be irridebit, veſtemque in os ſibi indet, qua- 
fi riſum tenere non queat. in via $i qui flant 

obyu, ſiſtere gradum jubet, donec Ille tranſ- 
ierit. mala etiam et pyra a ſe empta domum 
liberis illius afferre, et ſpectante ipſo dare 
moris habet: atque adeo ipſos oſculatus, 
Probi patris pullitiem! ait, exclamans. cre- 
pidas ementi ſi comes affuerit, pedem dicet 
ipſo calceo eſſe concinniorem. adeunte illo 
ad amicorum aliquem, curſu pracire aſſen- 
tator, et huic quidem, Venit Ille, inquit, 
ad te: ſtatimque reverſus, Ego, ait, de tuo 
adventu praemonui. ſane etiam quaecunque 
ad muliebre forum pertinent, didicit iſte 
omnia ſedulo et diligenter miniſtrare: nec- 
non ex omnibus convivis vinum primus lau- 
dare: et Illi aſſidue aſſiſtens, dicere, Ut tu 
molliter comedis? et de us quae menſae ſunt 
appoſita, aliquid attollens, Hoc vero, ait, 
quam bonum eſt !quaerere etiam amat, nun- 
quid Ille frigeat: nunquid tegi adhuc et 
amplius amiciri velit: et quidem haec di- 
cens, ad aurem hominis ſe inclinat, eique 
aliquid inſuſurrat: in eundem etiam, dum 
alios alloquitur, oculos de ſixos habet. pul- 
vinos in theatro puero ademptos, ipſe ſub- 

ſternit. domum ait bene et ingenioſe fuiſſe 
dimenſam et aediſicatam: agrum diligenter 
conſitum: imaginem eſſe perſimilem. in ſum- 
ma, aſſentatorem ſemper videas, et facere 
omnia, et dicere quae audientibus putat 
fore grata. 


III. DE GARRULITATE. 


GARRULITAS eſt longorum et incon- 
ſideratorum ſermonum effutitio. garrulus 
autem ejuſmodi eſt, qui vel apud ignotum 
juxtim ei aſſidens, uxoris ſuae laudes prae- 
dicare inſtituat: deinde, quod praece- 
denti nocte ſomniaverit, id narret: tum 
quaecunque in coena ſibi fuerint appoſita, 
omnia ſigillatim recenſeat. mox vero, ubi 
incaluerit, homines hujus ſaeculi dicet eſſe 
antiquis deteriores: frumenta in foro wilt 
vaeniſſe pretio: peregrinos eſſe in urbe quam 
plurimos : mare ſtatim a Dionyſus pate- 
re navibus: et, ſi Jupiter pluerit, eorum 
quae terra conduntur, meliorem fore pro- 
ventum, ſeque agrum ſuum in ſequentem 

annum eſſe culturum: ait etiam vivendi ra- 
tiones eſſe perdifficiles: et, quum myſteria 
agitarentur, Damippum facem omnium ma- 
kimam ſtatuiſſe. quaerit etiam, quot ſunt 
Odei columnae: et, Heri, ait, vomui: et, 
Quotus hic eſt menſis dies? quod ſi quis pa- 
tientem ſe praebeat, nunquam ille ab eo diſ- 
cedat. natrabit myſteria menſe Boëdromi- 
one, Apaturia Pyanepſione, Poſideone vero 
quae ruri agitantur Dionyſia, ſolita cele- 
brari. id genus homines demiſſis manibus, 
grandique gradu, fugiat oportet, quiſquis 
febre carere volet. difficile enim eſt cum 1is 
durare, qui neque otii neque negoti tem- 
pora diſtinguere norunt, 


IV. DE RUSTICITATE. 


" RUSTICITAS vero honeſtatis et de- 
cori ignoratio videri queat. at ruſticus is 
eſt, qui hauſto pharmaco in concionem 
nihilominus prodeat : quique unguentum 
non ſuavius fragrare thymo dicat : calceos 
geſtat pede grandiores: voce etiam alta lo- 

qui ſuevit. amicis neceſſariiſque ſuis parum 
fidens, de rebus maximis ad famulos refert : 
quaecunque in concione audivit, omnia 


mercenariis ſuis, qui ruri apud ipſum opus 


faciunt, enuntiat. ſaepe etiam veſte ita ſu- 


pra genu ſubducta ſedet, ut denudatae cor- _ 


poris partes conſpici queant. in via aliorum 
quidem nihil admiratur, neque ulla re per- 
cellitur: ſed ſi bovem, aſinum, aut hircum 
viderit, ibi homo gradum ſiſtere, et contem- 
plari. quumque aliquid e promptuaria cella 
depromit, decerptum inde fruſtum vorat: 
et vinum meracius potat: diligenter inte- 
rim, ne hoc ancilla panifica reſciſcat, ca- 
vens. deinde vero cum illa molere, et quae 
ſunt ad victum neceſſaria, tum ſibi, tum uni- 
verſae familiae parare ſolet. inter pranden- 
dum jumentis pabulum objicit : et ſi quis 
fores pulſet, zpſe auſcultat. vocato etiam 


cane, et ejus roſtro manu prehenſo, Hic, 
inquit, et agrum, et domum, quique in ea 


ſunt omnes cuſtodit. argentum quod ab a- 
liquo acceperit, quaſi tenue aut nimis aſpe- 
rum ſolet rejicere, et ut alio id fibi mute - 

tur, poſtulare. aratrum fi cui forte utendum 
dederit, aut cophinum, aut falcem, aut fac- 
cum, nocte intempeſta illa repetet, ſi per in- 
ſomnium fuerit eorum recordatus. in ur- 
bem cum venit, obvium quemque interro- 
gans, Quanti, ait, pelles et falſamerita vae- 
nibant? et, Nunquid hodie ludi novam lu- 
nam adducunt? dicit etiam, ſe, ſimul ac de- 
ſcenderit, tondere velle. idem cantare in 
balneo, et clavis calceos ſuffigere, et, quia 
eadem via erat, ab Archia ſalſamenta acci- 
pere, ac portare ipſe, moris habet. 


V. DE BLANDITIA. 


- BLANDITIA, fi quis eamdefinire velit, 
eſt congreſſio parum honeſtas voluptatis 
illecebras habens. blandus vero is eſt, qui 
e longinquiore ſpatio aliquem ſalutare, et 
virum appellare praeſtantiſſimum, fortu- 
namque ejus admirari ſoleat, et utraque 
manu prehendens, non dimittat: ſed ali- 
quantiſper comitatus, quaerens quando ſit 
lum viſurus, vix tandem domum reverta- 

tur, ejus interim laudes praedicans. idem 
captus arbiter, non ei tantum cui adeſt, ſed 
ad verſae etiam parti, ut communis utriuſ- 
que amicus habeatur, gratiſicari ſtudebit. 
peregrinos juſtiora quam civeis loqui dicet. 
ad coenam invitatus, convivii dominum, ut 
liberos ſuos vocet, rogabit: atque illis in- 
gredientibus, negabit ſicum ficui tam eſſe 
ſimilem, quam illi ſint patri: deinde eos ad 
ſe vocabit: oſculatuſque, ſibi aſſidere jube- 
bit: et cum aliis jocans, En utrem, inquiet, 
En ſecurim: alios in ſinum recumbere dor- 
mientes, quamvis onere gravetur, ſinet. co- 
mam ſaepius ſolet tondere; dentes nitidos 
habere; veſtes, quae uſui adhuc effe poſ- 
ſint, mutare; unguento uti. ac fori quidem 
in eam maxime partem ventitat, ubi ſunt 
argentariorum menſae: gymnaſia vero la 
frequentat, in quibus ſe ephebi exercent: 
in theatro autem et ſpectaculis juxta ipſos 
praetores ſedet. idem in foro ſibi quidem 
nihil, ſed amicis, qui Byzantii ſunt, mitten- 
da munera emtitat; necnon Laconicas ca- 
nes, quas Cyzieum; et mel Hymettium, 

quod Rhodum mittat: atque haec ſe facere 
ſuis civibus narrat. praeterea ſolet idem 
ſimiam domi alere, ſatyrum emere, et co- 
lumbas Siculas, necnon Dorcadios talos, et 
Thyriacas ampullas ex illis quae forma ſunt 


rotunda: item baculos ſive ſcipiones ex ob- 


liquis Lacedaemone advectos, necnon au- 
laeum cui ſint Perſae intexti. habet etiam 
idem parvulum atrium pulvere palaeſtrico 
reſperſum, et ſphaeriſterium: atque has ae- 
dium ſuarum partes ſolet ille obvio cuique, 
vel e philoſophorum grege, vel ſophiſta- 
rum, vel eorum qui ſe armis, aut muſico 
cantu exercent, commodare, ut ibi artis 
ſuae periculum faciant: quod quidem dum 
illi faciunt, ipſe de aliquo e ſpectatoribus 
alu dicet, Eccum tibi cujus eſt haec palae- 
ſtra. 


VI. DE VAECORDIA, SIVE PERDITA Au- 
DACIA. 


VAECORDIA eſt, per quam aliquis 
et facere quidvis et loqui contra hone- 

ſtatem ſuſtinet. homo autem is eſt, qui jus- 
jurandum facile ſuſcipiat: qui male audire 
ac convitiis proſcindi, ſuſque deque habeat. 
moribus eſt veteratoris callidi improbique, 
et hominis ſpurci, ac quidvis audentis. at- 
que adeo non pudebit eum ſaltare cordacem 
etiam ſobrium, et in comico choro perſona- 
tum: et quum praeſtigiae ſpectantur, ad 
quemque ſpectantium adire, et ſtipem ae- 
ream exigere: ac ſi quis teſſeram afferens, 
gratis ſpectare poſtulet, cum eo rixabitur. 
cauponiam quoque exercere, leno ac porti- 
tor coactorque eſſe ſolet: ac qui a nullo tur- 
pi artificio fc abſtineat; praeco erit; coquus 
erit; aleator erit; matri ſuae alimenta de- 
negabit; furti etiam convictus obtorto col - 
lo rapietur, atque in carcere diutius quam 
in ſuis aedibus habitabit. eſt ctiam iſte ex 
is qui turbam circa ſe ſiſtunt, et obvios ad 
ſe vocant, quibuſcum voce magna et prae- 
fracta loquuntur, uſque maledicta ingerunt: 
atqui illi interea partim accedunt, partim 
diſcedunt, priuſquam quid ſibi ille velit 
audierint; dum ille aliis principium, aliis 

vix ſyllabam, aliis partem aliquam de re 
tota refert, non aliter quam 1n celebri ho- 
minum conventu profligatum ac perditum 
ingenium ſuum ſpectari poſtulans. litibus 
etiam, partim quae ipſi intenduntur, partim 
quas ipſe aliis intendit, ſolet eſſe implici- 
tus: atque in aliis abſentiam ſuam jureju— 
rando interpoſito excuſare: ad alias judicio 
ſe ſiſtere, in ſinu quidem ſcrinium, prae ma- 
nibus vero forenſium libellorum faſciculum 


habens. quin etiam, quae ejus eſt inſignita 


impudentia, ducem ſe rabulis forenſibus 
Praebet: ac mox illis pecunia foenori data, 
pro uſura drachmae cujuſque ternos ſemio- 
bolos in dies exigit: ſaepe etiam popinas et 
macella, ubi piſces ac ſalſamenta vaeneunt, 
pererrat: necnon quos e nundinatione ſua 
nummos conficit, ſolet eos in buccam con- 
dere. ſunt ſane iſtiuſmodi homines admo- 
dum difliciles: quorum quidem os ad con- 
vitiandum facile ſolvitur, atque id voce ita 
contenta, ut eorum clamoribus et forum et 
omnes tabernae perſonant. 

VII. DE LOQUACITATE. 


LOQUACITAS autem, ſi quis eam de- 
finire velit, ſermonis intemperantia eſſe 
videatur. loquax vero is eſt, qui ſoleat ei 
quicum verba facit, dicere, quicquid ille 
narrare inceperit, nihil dicis: ſe rem om- 
nem probe tenere: illum, ſi operam fibi da- 
re velit, intellucturum. deinde reſponden- 
tem interpellans, Tu, ait, ne obliviſcaris 
eorum quae dicturas eras: et, Factum bene 
quod in memoriam revocaſti: et, Quam ju- 
vat interdum ſermones mutuos ſerere! et, 
Quod praeterii: et, Celeriter tu quidem 
rem percepiſti: et, Pridem exſpectabam an 
codem mecum recideres: aliaſque hujuſmo- 
di occaſiones loquendi captans, ne reſpirare 
quidem eos ſinit, quibuſcum loquitur. ac 
poſtquam ſinguli ſunt ab eo ita enecti, tum 
ad eos accedere non veretur, qui plures una 
coierunt, eoſque de rebus ferns agentes, in 
fugam vertere. ſed et ludos ac palaeſtras in- 
greſſus, ut ne tantum pueri addiſcant ſolet 
eſſicere, verba interea cum corporum exer- 

citatoribus ſeu paedotribis, et ludimagiſtris 
funditans. ſi quis diſcedere ſe velle dicat, 
comitari ille, et domum uſque deducere ac 
proſequi. ſi forte, quid ſit in concione actum, 
reſcierit, id aliis poſtea narrabit : tum de eo 
praelio, quod praetore Ariſtophonte, no- 
bili illo oratore, commifſum eſt, longam 
narrationem contexet; item, de ea pugna 
quae a Lacedaemonus duce Lyſandro cit 
pugnata : et {1 quid ipſe unquam pro con- 
cione cum aliqua ſua laude dixerit. atque 
haec narrans, ſimul in vulgus invehetur: id- 
que tanto cum audientium taedio, ut eorum 
alius quae ab ipſo dicuntur oblivion ſtatin 
mandet, alius dormitet, alius loquentem ad- 
huc deſerat, diſcedatque. denique ſive ad 
judicandum cum alio ſedeat, judicare; five 
ad ſpectandum, ſpectare; ſive ad cibum ſu- 
mendum, cibum ſumere, conſeſſorem im- 
pediet. Quippe, inquit, loquaci durum eſt 
tacere: linguam enim tanquam in udo ha- 
bet: atque adeo prae quavis hirundine gar- 
rulus videri malit, quam tacere. adeo ſe ir- 
rideri fert patienter: idque vel a puerulis 

ſuis, qui ſomnum petituri jubeant ipſum a- 
liquid fibi narrantem, verba facere: ut ita 
nobis, inquiunt, ſomnus obrepat. 


VIII. DE FAMIGERATIONE, sIVE RUMORUM 


CONFICTIONE. 


FAMIGERATIO eſt factorum dictorum- 
que ad arbitrium ipſius fingentis confictio. 
famigerator autem is eſt, qui obvius amico 
factus, ſtatim mutato vultu, ac renidens, 
interroget, Unde tu, et quid ais? et, Ha- 
beſne ſuper hoc novi quicquam? et per- 


gens interrogare, Nihilne, inquit, novi di- 


citur? atqui fauſta ſane ſunt et laeta, quae 
vulgo narrantur: tum autem, priuſquam 


ille reſpondeat, Quid ais, inquit, nihil au- 


diviſti? Ergo ego te, ſicut video, rerum no- 
varum epulis laute excipiam. ac ſtatim eſt 
illi aut miles aliquis, aut Aſtei tibicinis puer, 


aut manceps Lyco, qui ex ipſo praelio ſit 
reverſus, a quo ſe dicat audiiſſe: auctores 


ſiquidem ille tales eorum quae dictitat pro- 
fert, quos nemo queat arguere. refert au- 


G 3 


—— 


4 S 22 1 . 
— — — — Y 


8 
FED. 


— 


a _ - 


4 


- * 2 
* 


102 THEOPHRASTI. 


tem accepiſſe ſe ab illis, Polyſperchontem 
cum rege hoſtes praclio fudiſſe, et ſupe- 
raſſe; Caſſandrumque vivum in hoſtium po- 
teſtatem veniſſe. quod ſi quis ei dicat, Tu 
autem haec credis? Imo, inquiet; rem enim 
clariſſima omnium voce tota urbe ferri; ru- 
morem creſcere; omnes congruere: eadem 
enim de praelio ab omnibus narrari: mag- 
num nimirum ea pugna fartum eſſe factum. 
idque ſe ex eorum etiam vultu, qui rem ge- 
runt publicam, colligere; quem viderit ip- 
ſis penitus immutatum. addit deinde ſe in- 
audiſſe, quendam qui ex Macedonia adve- 
nerit, quique omnibus quae geſta ſunt in- 
terfuerit, quintum jam diem ab illis domi 
occultari. atque ubi haec commemoravit, 
miſerationes adjicit: at ſcinꝰ quomodo? fane 
quam per ſuaſibiliter. O infelicem, inqui- 
ens, Caſlandrum! O virum aerumnoſum! 
En Fortuna quid poflit: at fuit certe Caf- 
fander praepotens. Te vero, ait, tacitum 
hoc tecum habere oportet: ipſe autem ad 
eivium unumquemque accurrit, ut ei om- 
nia narret. equidem mirari ſoleo quid ſibi 


CHARACTERES. 103 
homines hoc genus falſis rumoribus ſingen- 
dis ſpargendiſque velint: quae res, ut ta- 
ceam mendacu turpitudinem, non raro ip- 
ſis incommoda evenit. fafttum enim ſaepe, 
ut dum iſti in balneis concurſus facerent, 
veſtes interea ſuas furto amitterent: alu 
dum in porticu aut pedeſtri aut navali prae- 
lio vincunt, quod vadimonium non ſtitiſ- 
ſent, graviter multati ſunt. quibuſdam eti- 
am, dum urbes verbis ſuis fortiter cape- 
rent, coena interea loct perut. enimvero mi- 
ſera eſt iſtorum vita et conditio: nam quae 
porticus eſt, quae officina, quae tori pars, 
in qua dies non traducant integros, magno 
cum audientium, quos falſis ſuis narrationi- 
bus obtundunt, taedio? 


IX. DE IMPUDEN TIA. 


IMPUDENTIAM definire licet, famae 
neglectum turpis quaeſtus gratia. impu- 
dens autem is eſt, qui ſolet pecuniam mutuo 
rogaturus ad eum accedere, cujus aliquid 


per fraudem detineat: deinde quum ſacra 

diis facit, carnes victimae ſuae ſale aſperſas 
condit, ipſe apud alium coenans: atque ibi 
pediſequum ſuum compellans, ſublatis de- 
menſa carnium fruſto et pane, in omnium 
auribus, Tu vir honeſte, inquit, epulare 
hilariter. quando obſonatur, lanium memi— 
niſſe jubet, ſi ulla unquam in re fuerit de eo 
bene meritus; deinde autem trutinae aſſiſ- 
tens, principio quidem carnes; ſed ſi id non 
poſſit, os ſaltem aliquod in lancem injiciet: 
quod ſi auferre queat, id optime: ſi non, 
tum ille e menſa vel aliquod iteſtinorum 
fruſtum rapiet, et cum riſu diſcedet. jam 
ſi peregrinis apud ſe divertentibus locum in 
theatro ad ſpectandum emerit, ipſe quoque, 
nullo pro capite ſuo dato aere, ſpectatum 
veniet: quinetiam liberos ſuos cum paeda- 
gogo codem ſecum poſtero die ducere non 
dubitabit. quaecunque autem parvo empta 
ferentem aliquem viderit, ſibi quoque com- 
municari jubebit. et ubi ad aedes alicnas 
venerit, vel hordeum, vel, ſi uſus ita tule- 
rit, paleam mutuaturus, eos coget a quibus 
acceperit, id quod dederint, domum ſibi ap- 

portare. ſaepe etiam in balneis ad aëna ac- 
cedens, poſtquam arytaenam merſam reple- 
vit, ſeſe ipſe non ſine magno balneatoris 
clamore, perfundit: dein diſcedens, Lavi, 
inquit: et ad balneatorem converſus, Ego 
vero, ait, gratiam tibi nullam. 


X. DE so DID PARSIMONIA. 


SORDIDA parſimonia eſt ſtudium par- 
cendi ſumptibus ultra modum. ſordide par- 
cus is eſt, qui a /odalibus apud je convivia 
agitare folitts, tanquam pro menſtrua domus 
penſione, ſemiobolum exigat: et in convi- 
vio quot quiſque calices educat, numeret: 
qui etiam ex omnibus convivis Dianae mi- 
nima libamenta offerat. jam quaecunque ei 
quiſpiam fert impenſa, etſi parvo empta, ni- 
mio tamen conſtare dicet. ſi famulus ollam 
aut patinam fregerit, de ejus demenſo tan- 
tum detrahet, quanti erat quod fractum eſt. 
quod ſi uxor trichalcum amiſerit, ille vero 
omnem ſupellectilem, lectos etiam, atque 
capſas loco movebit, et omnia ſtragula ſcfu- 

tabitur. quicquid vendit, tanti vendit, ut 
emptori ea res cedere bono non queat. ficum 
de ſuo horto neminem guſtare fiverit : ne- 
minem per fundum ſuum tranſire: aut ul- 
lam cadivam olivam, palmulamve, auferre: 
quotidie terminos inſpectat ſuos, ecquid im- 
moti eodem loco udem maneant. porro au- 


tem debitum ſi quis die praeſtituta non ſol- 


verit, poenam pro mora, atque adeo uſurae 
uſuram ſolet exigere. populares convivio 
accipiens, minutas apponet carnes: quum- 
que ad obſonandum exierit, ſaepe vacuus 
domum revertetur. uxori ſolet edicere, ne 
cuiquam falem, aut ellychnium, aut cymi- 
num, aut origanum, vel etiam farris quic- 
quam, vel corollam ullam, vel libum ullum 
commodet: Magnam enim, inquit, parva 
haec tandem in anno ſummam efficiunt. in 
ſumma, ſordidorum iſtorum hominum lo- 
culos videas ſitu obſitos, claves ferrugine 


illitas: ipſos quinetiam videre licet veſtes 


geſtare intra quam modicas: guttulos, ex 


quibus ungantur, parvulos habere: capite 


eſſe ad cutem uſque attonſo: calceos medio 

die exuere: et cum fullonibus obnixe agere, 
ut ad poliendam ſuam veſtem cretae multum 
adhibeant, ne ſordes facile contrahat. 


XI. DE 1 MPURITATE, SIVE MORIBUS 


IM PURE. 


IMPURITATEM vero definire non 
eſt difficile: eſt ſiquidem jocus luduſve evi- 
dens nimis ac flagitioſus. impurus vero is 
eſt, qui, ſi in liberas mulieres incidat, veſte 
ſubducta pudenda illis oſtendat. in theatro, 
reliquis tacentibus, ipſe plaudity et quos 
alu libenter ſpectant, ipſe ſibilis conſecta- 
tur: et, toto theatro ad ſpectandum inten- 
to, ipſe reſupinato corpore ructat, ut qui 
ſedent, oculos avertere neceſſe habeant. ac, 
quando maxime frequens eſt forum, ad nu- 
ces, mala, et reliquos omnis generis fructus 
accedens, ibique ſtans, de 1is comedit, ſer- 
mones interea cum eorum venditore ſerens. 
non etiam dubitat praetereuntium aliquem, 
nulla ſibi familiaritate junctum, nominatim 
compellare: et ſi quem aliquo properantem 

videat, jubebit exſpectare. ſolet etiam ad 
eum qui in grandis pecuniae judicio cauſa 
ceciderit, redeuntem e judicio, accedere, et 
ei gratulari. quumque ſibi obſonia emerit, 
et tibicinas conduxerit, ut cuique obvius 
fuerit factus, obſonia illi oſtendere, et ad 
ea invitare: idemque ad tonſtrinam aut ta- 
bernam unguentariam aſtans, narrat velle 
ſe mox ad ebrietatem uſque bibere. vinum 
vendens, etiam amico dilutum dabit. ad lu- 


dos, quando maxime ſpectandum eſt, libe- 
ros ſuos ire non ſinit: tunc ſinit, quando 


gratis per theatrorum redemptores licet 
ſpectare. cum legatus peregre proficiſcitur, 
relicto domi viatico quod publice accepit, a 
legationis ſociis mutuo rogabit. moris eti- 
am habet famulum itineris comitem onerare 
quidem ſarcinis ſupra modum, victum vero 
ci ſuppeditare anguſte nimis et infra mo- 
dum. lautia ſi cum aliis acceperit, ſuam por- 
tionem petet, ut eam ſtatim vendat. in bal- 
nets lavans, puerulo appellato, Nam her- 
cule tu, inquit, oleum nimis rancidum mer- 
catus es: et ſimul alieno ſe inungit. quod 

ſi quos pueri nummos aereos, ut fit, in via 
repererint, partem inde ſibi poſcet, illud 
uſurpans, Mercurium eſſe communem. ejuſ- 
dem hominis ſunt haec quoque. Phidonia 
menſura ſi quid metiatur, eam adhibet, cu- 
jus fit fundum colliſum et introrſus adac- 
tum: domeſticis ſuits demenſum ipſe per- 
quam {tudioſe radens metitur ----- et ſi tri- 
ginta minas ſolvere habeat, ut quatuor ta- 
men drachmae de ſolido deſiderentur, ope- 
ram dabit: quando etiam tribuleis convivio 
accipit, ſolet pueris ſuis obſonia e communi 
poſtulare: dimidiatos vero raphanos, ſi qui 
forte de menſa tollantur, annotat, ne eos 
pueri miniſtrantes capiant. 


XII. DE IN TEMPESTIVITATE, SIVE INScI 
TIA TEMPORIS. 


INTEMPESTIVITAS eſt con- 
greſſio moleſta us quibuſcum congrediaris. 
homo autem intempeſtivus is eſt, qui ad ami- 
cum occupatum accedens, velit re communi- 


cata cum illo deliberare: quique ad amicam 
\ 

ſuam febri laborantem veniat comeſſatum. 
ſolet etiam eum qui jam ante fuerit ex ſponſu 
condemnatus, adire, rogans ut pro ſe quo- 
que intercedere velit: et ad dicendum te- 
ſtimonium tunc venit, quum res eſt judicata: 
ad nuptias vocatus, in mulierum genus in- 
vehitur. eos qui e longiaquo itinere modo 
advenerint, ad deambulandum ſecum invi- 
tat: re jam vendita emptorem adducit qui 
pluris ſit empturus. ſaepe etiam e medio ho- 
minum ſibi aſſidentium ſurgit, ut rem illis 
orſus a capite exponat, quam omnes jam 
audiverint ac pernorint: et quae nollet qui- 
dem aliquis, ſed denegare tamen erubeſcit, 
ad illa curanda promptus eſt. ad eos qui ſa- 
cra faciunt, et epulas concelebrant, acce- 
dit, ut aliquam inde partem auferat. quod 
ſi praeſente eo famulus caedatur; ſibi quo- 
que puerum aliquando fuiſſe narrabit, qui 
ſimiliter virgis caeſus ſe ſuſpenderit. idem 
captus arbiter, duos litigantes, quorum u- 
terque rem tranſigi optat, inter ſe commit- 
tet. denique ſaltaturus, ſocium manu pre- 
hendit, qui nondum ſit vino madidus. 

XIII. DE SEDULITATE INEPTA. 


MNEPIEPTIA, (quam liceat ſedulitatem 
ineptam dicere) eſt dictorum factorumque 


ſimulatio cum ſignificatione benevolentiae. 
mores ejuſmodi hominis ita ſunt. facile ſur- 


gens e medio, in ſe recipit, quibus prae- 
ſtandis par non ſit: rem quae omnium con- 
feſſione juſta eſt, pluribus verbis, in aliquo 
inhaerens, docere inſtituit, nullo modo poſ- 
ſe argui. puerum vini amplius miſcere co- 
git, quam quantum omnes qui adſunt con- 
vivae, queant ebibere. contendentes pug- 
nanteſque invicem inſtigat. ſolet etiam viam 
pracire, quam ignoret ipſe: cujus quidem 


exitum mox invenire nequeat: et ad ducto- 


rem exercitus accedens, rogare, ecquando 
ſit aciem ad dimicandum inſtructurus; nec- 
non quid in perendinum diem imperet. et 
ad patrem veniens, En, inquit, mater in cu- 
biculo jam dormit. ac quum vini uſum ae- 
groto medicus interdixerit, ſolet hic illum, 
quaſi periculi faciendi cauſa, ad bibendum 

componere. quod ſi uxor obierit, monumen- 
to ejus et mariti, et patris, et matris, no- 
mina inſcribet, itemque cujas ipſa ſit; tum 
hoc elogium inſuper adjiciet, six uLARI 
OMNES | ISTI PROBITATE ERANT. idem 
ſi jusjurandum adigatur, converſus ad cir- 
cumſtantem turbam, Ego vero, inquit, jam 
ante ſaepius juravi. 


et. XIV. DE $STUPIDITATE. 


STUPIDITATEM quoque deſi- 
nire poſts, ut fit animi tarditas, ſeu dicen- 
dum ſeu faciendum fit aliquid. ftupidus ve- 
ro is eſt, qui ſedens ad calculos, poſtquam 
rationes putavit, et ſummam ſubduxit, ro- 
get eum qui {bi aſſidet, Summa quanta eſt ? 
ac quum ei litem aliquis intenderit, ubi ad 
diem illum ventum eſt, quo diſceptari cauſa 
debet, ejus oblitus, in agrum proficiſcitur. 
ſaepe etiam ſedens in theatro ad ſpectan- 
dum, diſcedentibus aliis ſomno obrutus ibi 
relinquitur. idem quum fe cibis ingurgita- 
rit, noctu ſurgens, ut ad ſellas eat, in vi- 

cini canem incidit, a quo mordetur. idem 
quod acceperit ipſe ac re condiderit, id ip- 
ſum quaerere ſolet, reperire autem non po- 
teſt. quumque nunciatur illi obiifle aliquem 
ex familiaribus ipſius, ut veniat exequias, 


tum ille vultu ad moeſtitiam compoſito, la- 


cry mas etiam fundens, Bene, inquit, eve- 
niat. debitas autem pecunias recipiens, te- 
ſtes ſibi adſciſcit. et vigente hyeme, cum 
famulo, quod cucumeres non emerit, jur- 
gatur. puerulos quinetiam ſuos, ut lucta ſs 
exerceant, curſu contendant, uſque ad fa- 
tigationem cogere ſolet. in agro lentem ipſe 
coquens, ſale bis in ollam injecto, ut mandi 
nequeat, efficit. cumque a Jove pluit, Sane 
quam, inquit, ſiderum aqua ſuavis mihi vi- 
detur rogatus ab aliquo, Ecquot putet 
ſacra porta elatos mortuos? Quot utinam, 
reſpondens ait, ego et tu haberemus. 


XV. DE CONTUMACIA, SIVE FEROCITATE. 


 _ CONTUMACIIA eſt verboram in 


congreſſionibus et vitae quotidianae uſu. du- 

ritas. homo contumax ita eſt comparatus, 
ut fi quis ex ipſo ſciſcitetur, Ubi eſt ille? 
refpondeat; Ne ſis mihi moleſtus. ſalutatus, 
ſalutare invicem negligit.: cumque aliquid 
vendit, indicare quidem merces ſuas, inter- 
rogatus Quanti? non dignatur: verum ipſe 
potius emptorem interrogat, Ecquid inve- 
niat damnandum. religioſis quoque homi- 
nibus, et qui ad feſta ſolemnia diis dona 
mittunt, dicere ſolet minime gratis datum 
iplis wi, / quid divino acceperint munere. ſi 
quis illum, vel invitus, aut expulerit, aut 
pepulerit, aut pede preſſerit, non eſt exo- 
rabilis. et cum amico dixerit, collationem 
pecuniae ab ipſo petenti, nihil ſe daturum, 
poſtea ipſe ultro afferet, dicetque, Velle ſe 
hanc quoque pecuniam perdere. in via ſi ad 
lapidem offenderit, maledicet illi. et ut ali- 
quando ſubſiſtat alicujus expectandi cauſa: 
nunquam tamen diutius cuiquam praeſto- 
labitur. idem, ut cantet in conviviis, aut vice 
ſua recitet, aut faltet, adduci non poteſt. 
poſtremo diis ipfis vota facere non curat. 


CHARACT ERES. 115 


XVI. DE sur ERSTITIONE. 


SUPERSTITIONEM ſane defi- 
nire poſſumus, meticuloſum erga numen af- 
fectum. ſuperſtitioſus vero is eſt, qui elotis 
manibus, et aqua luſtrali aſperſus e templo, 
folium lauri ore prehenſum tenens, inte- 
- grum diem ita ambulet. fi viam muſtela eo 

ingrediente tranſcurrerit, non ante progre- 
diietur quam alius prior tranſierit, aut ipſe 

tres lapides trans viam miſerit. ſerpentes fi 

viderit in aedibus, ſacellum eo loco exſtru- 

et. lapides unctos, qui ſunt in triviis, ſo- 
let oleo ex ampulla perfundere, nec prius 
_diſcedere, quam poſito genu eos fuerit ve- 

neratus. quod fi mus forte farinae follem 
arroſerit, adit ad interpretem, et quid facto 
ſit opus eum percontatur: qui ſi reſpondeat, 
cerdoni nimirum tradendum eſſe illum fol- 
lem, ut ſarciatur; ſuperſtitioſus iſte, neglec- 
to arioli reſponſo, religioni rem habens, 
exinanitum ſaccum a ſe amolietur. ſolet e- 
tiam domum crebro purificare; ſepulchrum 
nullum inſiſtere; ad defunctorum juſta nul- 

lus accedere; nequæ item ad ullam unquam 
puerperam. inſomnium porro fi viderit, per- 
gere ille ad ſomniorum interpretes, ad di- 
vinos, ad augures, ſciſcitaturus, cui deo, 
cui deae vota ſint facienda. et ut ſacris ini- 
tietur, ad Orpheoteleſtas quot menſibus cum 
uxore, aut ſi uxori non vacet, cum nutrice 
et filiolis ſuis, itat. praeterca in compitis, 
ante quam inde diſcedat, aqua in caput a- 
ſperſa ſe luſtrat: piatricibus quinetiam aſci- 
tis, jubet ſe ſquillae aut catuli circumlatio- 
ne purgari. quod ſi quem mente captum aut 
comitialem viderit, ſolet inhorreſcens in 1i- 
num ſibi deſpuere. | 


XVII. DE QUERELA, SIVE INIQUA QUERU= 
LITATE. 


QUERELA iniqua, eſt expoſtulatio 
nullo jure facta. hominis autem queruli mo- 
res i{tiuſmodi ſunt, ut ſi ad eum amicus por- 
tionem aliquam e convivio miſerit, dicat ei 
qui afferat, Hoc illud eſt quod ego ad coe- 
nam non ſum vocatus: invidiſti nimirum 
mihi juſculum et villum tuum. et cum illum 

amica etiam et etiam ſuaviatur, Miror, in- 
quit, ſi tu ex animo iſta mihi des baſia. Jo- 
vi ſuccenſet, non modo ſi non pluat, ſed eti- 
am fi ſerius. cumque in via crumenam inve- 
nit, Ego vero, ait, theſaurum nullus un- 
quam reperi. ſimiliter quum parvo manci- 
pium emerit, utpote exorato multis preci- 
bus venditore, Mirum ſane, inquit, ſi tan- 
tulo quicquam emerim, quod fit alicujus 
pretii. jam ſi quis laetum illum nuntium ipſi 
afferat, Filiolo, inquiens, auctus es: Adjice, 
ait ille, Et dimidia bonorum pars tibi pe- 
riit, tum quod res eſt dixeris. idem poſt- 
quam in judicio omnium calculis vicit, ni- 
hilominus tamen de eo conqueritur, qui o- 
rationem ſcripſit quam pro ſe habuit, ut qui 
multa ipſius juſta omiſerit. jam ſi ad ſub- 
levandam ipſius egeſtatem amici pecunias 
contulerint: et dicat deinde aliquis, Nunc 
eſto hilaris: Quo pacto eſſe poſſum? inqui- 
et: cum et ſingulis ſua ſit pecunia redden- 
da: et hoc amplius gratiae cuique tanquam 
ma Accepto beneficio habendae ? 

XVIII. Dt DIFFIDENTlA. 


DIFFIDENTIA eſt per quam, om- 
nes fraudis ſuſpectos habemus. diffidens au- 
tem is eſt, qui ſi ad emenda obſonia pue- 
rum miſerit, alium mox mittat, qui percon- 
tetur quanti emerit. ſi ferat ipſe pecunias, 
ſolet eas ſingulis ſtadiis numerare. cubans 
in lecto, uxorem interrogat, an capſam be- 
ne clauſerit: an probe ſit arca obſignata: 
an veſtibuli foribus peſſulus ſit obditus: ac 
licet affirmet illa, nihilo tamen ſecius, nu- 
dus ac diſcalceatus e lecto ſurgens, accenſa 
lucerna, obire ſingula et inſpicere pergit, 
ac vix ita tandem ſomno ſe dedere. ad de- 
bitores ſuos foenus ſortis exacturus, cum 
teſtibus accedit; ne inficias videlicet ire 
poſſint. veſtem poliendam, dealbandamque, 
non ei dare ſolet, qui fullo ſit optimus; ſed 
ei qui fidejuſſorem det idoneum. quod fi 
quis. pocula ab ipſo commodato roget, ſo- 
let ille maxime quidem, non dare; aut / 
quando det, continuo repetere. puerum a pedi- 
bus jubet non a tergo ſequi, ſed ante fe 

ambulare: ne poſſit ille inter eundum fu- 
gam capeſſere, hac ratione cavens. poſtre- 
mo us qui cum aliquid ab ipſo ſumſerint, 
dicunt illi, Refer in rationes: Imo, ait, de- 
pone; non enim vacat mittere flagitatum. 


XIX. Dt FOEDITATE. 


 FOEDITAS eſt corporis incuria et 

illuvies hominibus moleſta. homo foedus 
is eſt, qui lepra et vitiligine laborans, un- 
gueſque habens praclongos, inter homines 
verſetur; ac dicat gentileis ſibi eſſe hos 
morbos; nam et patrem et avum fuiſſe eis 
obnoxios. ſolet etiam, ulcera in tibiis et in 

digitis tubercula habens, nullam 1s medi; 
cinam facere; ſed ſinere donec incurabi- 
lia reddantur. axillas ferarum more hirſu- 
tas, pilis magnam laterum partem occupan- 
tibus, habet: dentes vero nigros atque ex- 
eſos, ut moleſtus ſit et inſuavis cum eo con- 
greſſus. eidem haec quoque conveniunt: na- 
res inter comedendum mungere: et quum 
edere inceperit, colloqui, et ex ore . 

dam emittere: inter bibendum eructare : 
oleo in balneis uti rancido: idemque in 
forum, veſte amictus quae fit maculis in- 


quinata, prodibit. quumque ad haruſpicem 


mater exierit, lingua interea non favere, 
neque a malis verbis ſe abſtinere moris ha- 
bet: ſaepe etiam, dum vota libationeſque 
unt, pateram ſibi e manibus elabi ſinit, et 
ſimul riſum tollit, quaſi aliquid fecerit por- 
tentoſum. tibicines ft audiat, unus inter om- 
nes manibus plaudere, atque corum etiam 
modulos inepta imitatione effingere: dein 
tibicinam, quod cito finem non fecerit, in- 
crepare: et dum ultra menſam vult exſpue- 
re, eum, qui pocula in convivio miniſtrat, 
conſpuit. 


XX. DE INSUAVITATE, SIVE TAEDIO. 


TAEDIUM, ſi definire velis, eſt 
moleſtus abſque damno congreſſus. homo 


taedioſus eſt, qui vix incipientem dormire 


excitet, ingreſſus, ut cum co colloquatur: 
et qui ad eum accedens qui inibi eſt, ut na- 
vim ſolvat, moram ei afferat, et ex ſpectare 


„„ . % ⁵rlh m] ⁰.- VET «=O 


CHARACTERES. 121 


jubeat, donec aliquot ſecum ſpatia confe - 
cerit. infantem etiam puerum nutrici ſuae 
adimens, ipſe manſum ei cibum in os infe- 
ret, et blandule compellans, poppyſmis per- 


mulcebit. inter edendum narrat ſe helle · 


boro accepto, quae in viſceribus haererent, 
ejeciſſe dejeciſſeque: tum addit, in effuſis 
bilem fuiſſe jure appoſito magis atram. a 
matre praeſentibus amicis et familiaribus 
quaerere amat, Ecqua me die, mater pe- 
periſti? Aquam ait ſibi eſſe in ciſterna fri- 
gidam: olera in horto multa et tenera: do- 
mum ſuam hofpitibus ita patere, quaſi eſſet 
publicum diverſorium : et quum peregrinos 
hoſpitio excipit, paraſitum ſuum producit, 
ut videant illi qualis ſit: atque in convivio 
ad ipſum converſus, Heus tu, paraſite, in- 
quit, ut 1is qui hic adſunt ſis oblectamento. 


XXI. DE $SORDIDA ET FRIVOLA LAUDIS 
CUPIDINE. 


MIKPOGSIAOTIMIA, quam poſſis 


Latine diccre ineptam ac circa res parvas 


verſantem ambitionem; ea eſt honorum ac 


* = oz” >” 5 — 0 _—_—— 


122 THEOPHRASTI 


gloriae cupido illiberalis. homo vero in- 
epte ambitioſus is eſt, qui ad coenam voca- 
tus, convivatori ipſi ſtudeat aflidere : qui 
filium Delphos abducat, ubi comam ponat : 
qui operam det ut pediſſequum habeat ge- 
nere Aethiopem: qui etiam, ſi minam ar- 
genti velit ſolvere, laboret ut reddat in a- 
ſpero. et fi bovem facrificarit, ſolet anterio- 
rem capitis ejus partem magais redimitam 
ſertis pro foribus in ipſo introitu figere; 
ut intelligant quicunque ingredientur, eſſe 
ab ipſo bovem mactatum. atque ubi pom- 
pam cum aliis equitibus duxit, reliquis om- 
nibus puero traditis, qui ea domum refe- 
rat, ipſe trabeatus in forum pergit, et ibi 
deambulat. quumque illi parvulus aliquis 
canis fuerit mortuus, monumentum ei faci- 
et, aſeriptis etiam in columella his verbis, 
SURCULUS MELITENSIS. jam cum aere- 
um annulum Aeſculapio confecrarit, ap- 
penſis ſubinde novis coronis totum atteret ; 
atque adeo ipſe quotidie unguentis oblini- 
tur. ſane etiam, quae pertinent ad curam 
magiſtratus, quos prytaneos vocant, ipſe 

diligenter curare ſolet; quo poſſit, ubi li- 
tatum fuerit, rem populo renuntiare; ita- 
que candidatus et coronatus in concionem 
prodit, et infit, Nos prytanei, o Athenien- 
tes, Matri Deam ſacra rite fecimus et lita- 

vimus; vos igitur omnia fauſta exſpectate. 
his ita renuntiatis, domum revertitur; de- 
inde uxori narrat, ſibi proſpere ſupra mo- 
dum res ſuccedere. 


XXII. DE 1LLIBERALITATE. 


ILLIBERALITAS eſt nimius qui- 
dem, prae ſtudio parcendi ſumptibus, glo- 
riae contemptus. illiberalis autem is eſt, qui, 
ſi e tragico certamine victoriam reportarit, 
taeniam Libero patri ligneam conſecret, 
in qua nomen ipſius ſit inſcriptum: qui e- 
tiam, cum neceſſario reipublicae tempore 
pecuniae a civibus extra ordinem conferun- 
tur, in concione ſurgens, ſilentio utatur, 
aut e medio ſe proripiat. filiam ſuam nup- 
tum collocans, mactatae victimae carnes 
omnes, ns exceptis ex quibus fiunt ſacra, 
vendit: et ad miniſtrandum in nuptiis, mer: 

cede conductos adhibet, qui ſuo quiſque 
cibo veſcantur. triremi praefectus quam in- 
ſtruxit, gubernatoris ſtragulis tabulata ſter- 
net, ſuis interea uti parcens. e foro, poſt- 
quam obſonatus eſt, rediens, carnes ipſe 
geſtat, atque olera etiam in ſinu. veſtem 
quando a ſordibus purgandam locavit, do- 
mi tantiſper ſe continet. quod fi quis ami- 
corum ejus fortuna uſus adverſa, eranum 
a ſuis familiaribus exigat, idque ipfe ſciat, 
deflectens ex itinere, domum tendit. uxori 
ancillas emit ille quidem nullas; ſed, quae 
in publicum prodeuntem comitentur, con- 
ducit. mane ubi ſurrexit, domum ipſe mun- 
dare, lectoſque purgare ſolet: et ſedens, 
vile quod geſtat pallium, invertere. 


XXIII. pz osTENTATIONE. 


OSTENTATTO dici queat, inanis 
bonorum quorundam, quae non adſint, 
praedicatio. oſtentator autem ejuſmodi eſt, 
qui in Digmate Piraeei ſtans, peregrinis 
narret multam ſe pecuniam trajectitiam ha- 
dere: et de toto foenebri quaeſtu longos ſer- 

mones habeat, quantus ille fit explicans, et 
quae lucra inde fecerit. inter eundum viae 
comitem nactus, ſe ſub Alexandro in illa 
nobili ex peditione meruiſſe narrabit : et 
quam multa inde gemmata potoria repor- 
tarit: Aftaticos etiam artifices, Europaeis 
eſſe praeſtantiores, diflentientibus aliis con- 
tendet. deinde literas ab Antipatro eſſe alla- 
tas memorabit, quae ipſum vix duobus co- 
mitatum in Macedoniam veniſſe dicant. ſe, 
cum eſſet ſibi materiae conceſſa immunis ex- 
portatio, oblato beneficio uti noluiſſe, ut 
omnes omnium calumnias effugeret, eun- 
dem ſe, in caritate annonae amplius quinque 
talenta pauperibus civibus largientem in- 
ſumſiſſe. quod ſi ignotis aſſideat, eos jube- 
hit ponere calculos, et illorum quibus ali- 
quid erogarit, numerum inire: qui ut ſex- 
centi reperiantur, calculis ſigillatim multi- 
plicatis, probabilibus etiam cuique corum 
nominibus additis, efliciet : adeo ut decem ta- 
lentorum ſumma tandem colligatur: quam 
omnem ſummam, ſe inopibus ſublevandis 
impendiſſe affirmabit : et tamen, inquit, in 

hac ratione non duco inſtructas a me trire- 
mes, quibus praefui; et alia, quibus reipub- 
licae cauſa ſum functus, munia ſumptuoſa. 
idem ad eos accedens, qui generoſos equos 
vendunt, velle ſe emere ſimulat: et in nun- 
'dinis ad tentoria eorum, qui merces vaenum 
exponunt, appropinquans, veſtem ſibi of- 
tendi jubet duum talentorum. puerum, quod 
ſe ſine auro ſequatur, graviter objurgat. de- 
*nique in conducto habitans, fi cum aliquo 
ſermonem habeat, qui id ignoret, paternas 
eſſe has aedes dicet: quas ipſe, quod ſint 
ad hoſpites excipiendos anguſtiores, vende- 
re Cogitet. 


- 


. XXIV. DE sup ERBIA. 


SUPER BIA eſl, aliorum omnium, 
praeterquam ſui, contemptus. homo ſuper- 
bus talis eſt. ft quis eum propere conventum 
velit, a coena ſe illum conventurum dicet 
inter ambulandum. ſi fuerit de quoquam be- 
ne meritus, meminiſſe bengficii etiam in viis 
jubebit, atque adeo coget. prior ad quem- a 
quam accedere nolct. eos qui emunt aliquid 


CHARACTERES. 129 


ab ipſo, vel aliquid rerum illius conduxe- 
runt, jubere non veretur, ut prima luce ad 
ſe yeniant. dum per vias ingreditur, ca- 
put ſemper demittens, obviorum nemineni 
alloquitur. ſi viſum aliquando ei fuerit, a- 
micos convivio excipere, ipſe cum illis non 
coenat : ſed eorum alicui quos habet in po- 
teſtate, ut convivarum curam habeat, prae- 
cipit. cum ad aliquem viſit, praemittit qui 
dicat, Ille venit. quando vel aliptae dat o- 
peram, vel cibum ſumit, neminem ad ſe ſi- 
nit introire. quinetiam, ſi cum aliquo ratio- 
nes purget, puero imperat, ut calculos traji- 
ciat: et ubi ſummam fecerit, ut alteri ferat 
ex penſum. in epiſtolis nunquam fic ſcrip- 
ſerit, Fecerts mibi rem gratam: ſed, Hoc fiert 
volo ; et, Miſi ad te, qui ſumeret ; item, Ne ali- 
ter fiat, vide; et, Quam primum. 


XXV. DE TIMIDITATE. 


ENIMVE RO timiditas videri queat, 
dejectio animi meticuloſa. homo timidus e- 
juſmodi eſt: navigans, dicet promontoria 
eſſe hemiolias naves. ad minimam fluctuum 

agitationem, quaeret, ſintne qui navigant 
omneis initiati: gubernatorem navem inhi- 
bentem interrogat, an medium curſum te- 
neat navis: et, quid a Deo ſperet aut me- 
tuat, ſe ex inſomnio terreri, narrat aſſiden- 
ti: induſium deinde exuit, et puero tradit : 
nautas, ut ſe ad terram admoveant, orat. 
militiae vero ſolet idem omnes ad ſe com- 


militones vocare: et ubi ſtantes diligenter 


reſpexit, Difficile, inquit, eſt cognitu, ſint- 
ne hoſtes, an non. clamore audito, et viſis 
qui caderent, aſtantibus dicit, ſe prae feſti- 
natione oblitum eſſe ſpatham ſumere: et 
poſtquam in tentorium curriculo ſe recepit, 
puerum inde mittit juſſum, ubi ſint hoſtes, 
diligenter ſpeculari. interea ſpatham ſub 
pulvino abſcondit: deinde in ea quaerenda 
longum tempus terit. tum ſi vulneratum a- 
liquem in caſtra ab amicis deferri videat, ac- 
currit, et habere bonum animum jubct : 
hunc curat, et ſaniem ſpongia effingit, nec- 
non muſcas abigit; quidvis denique potius 
facit, quam ut cum hoſtibus pugnet. aenea- 

tore claſſicum canente, ſedens ipſe in tento- 

rio, Abi, inquit, in malam rem, hunc homi- 
nem ſomnum capere non ſinis; qui adeo fre- 
quenter ſignum des. àmat etiam, ſanguinis 
de alieno vulnere plenus, ad reverſos e pug- 
na accedere, narrans, ſe cum ſuo periculo 
unum ex amicis ſervaſſe: ad jacentem etiam 
tribules et populares introducit, qui eum vi- 
ſant: ſimul horum ſingulis narrat, ſe illum 
ſuis ipſius manibus in tentorium portaſſe. 


XXVI. DE OLIGARCHIA, SIVE MORIBUS op- 
TIMATIVxX. 


VIDE RI poſſit Oligarchia, vchemens 
eſſe honorum cupiditas abſque ullo lucri ſtu- 
dio. oligarchi, ſive optimatis, hi ſunt mores: 
deliberante populo ecquis magiſtratui in cu- 
ratione pompae ſit comes adjiciendus, pro- 
dit ipſe, et co ſe honore dignum pronuntiat. 
Homeri verſuum tenet ſolum hunc unum, 
Non multos regnare bonum eſt, rex unicus eſs. 
aliorum omnium nihil ſcit. ſolet quoque 
hoc genus ſermonibus uti: oportet in u- 
num coacti deliberemus, et turba hac fo- 
renſi nos liberemus, aditumque illi ad ma- 

giſtratus praecludamus. ſi qui illum inju- 
ria aſſecerint, Non poſſumus, inquit, ego 
et illi hanc urbem incolere. meridie prodit 
in publicum tonſurae medio genere deton- 
us, unguibuſque cum cura pracciſis, jactans 
ſe per forum, aitque, Non eſt habitandum in 
hac urbe: et, ſibi in judiciis plurimum a li- 
tigantibus negotii faceſſi: item, pudore ſibi 
frontem ſuffundi, quotieſcunque ipſi in con- 
cione aliquis aſſideat male habitus, et ſqual- 
lidus: et, univerſum oratorum genus qui in 
republica verſantur odio dignum eſſe: ip- 
ſum Theſeum omnium primum auctorem 
horum malorum civitati extitifſe ; necnon 
alios ſimiles his ſermones apud hoſpites ha- 
bet, civiumque illos qui camdem ſectam ſe- 
quuntur. 


XXVII. DE 1NSOLENTIA, SIVE sERAINSTI- 
TUTIONE. 


INSOLENTIA eſt deſiderium ca- 
piendi cultus melioris vergente jam aetate. 
ejuſmodi homini haec conveniunt. - annos. 
ſexaginta natus pottarum verſus memoriae- 

mandat; hos ad pocula canere incipiens, ob- 
hviſcitur. diſcit a filio quomodo hat in ace 
converſio ad dextra, quomodo item ad fini- 
ſtra. dum rus pergit, alieno equo vectus, ſi- 
mul obvios ſalutare meditatur, cadens vero 
caput deturpat. ſolet etiam ad ſtatuam lu- 
dens /e exercere et cum pediſſequo arcu et 
jaculis certare: ac ſimul diſcere ab alio, et 
eundem docere velle, ac fi eſſet is quoque 
artis imperitus. idem luctans et in balneo 
lavans, nateis ſubinde agitat indecenter. 


XXVIII. DE MALEDICENTIA. 


MALEDICENTIA eſt animi in deterio- 
rem partem inclinatio inter loquendum. 
maledicus ita eſt moratus: ſi interrogetur 
ille quis eſt? non ſecus atque ii qui ſtemma 
aliquod enarrant, ab auctore generis primo 
ordietur: pater. hujus, inquiens, primum 
vocabatur Soſias: dum inter milites verſa- 
tur, dici coepit Soſiſtratus: deinde unus e 
populo inter aſcriptitios eſt factus. mater 
quidem, nobilis Threſſa eſt: nam id genus 
mulieres aiunt domi eſſe nobilets. iſte au- 

tem, ut talibus parentibus natus, nequam 
eſt verbero. pergit deinde, et inquit, Hae 
funt mulieres quae praetereuntes de via ra- 
piunt. aliis etiam de ab/ente detrahentibus, 
idem facit ipſe quoque, et ait, Ego etiam 
hunc hominem omnium odi maxime: ete- 
nim ſi faciem ſpectes, turpis eſt quem meri- 
to oderis: ſi improbitatem, nihil ei ſimile. 
ſcias ita eſſe, cum uxori tres aeris nummu- 
los in opſonium dare ſoleat: et, ut Poſideo- 


ne menſe frigida lavet, cogere. moris etiam 


habet, ſedens inter plures, ſurgere ut ali- 
quem accuſet; plurimaque alia de amicis et 


familiaribus ſuis male loqui: ct de ipfis et eti- 


am mortuis detrahere. 

